พอใจภาพรวมโครงการม.33 เรารักกัน เป็นไปด้วยความเรียบร้อย ประชาชนใช้สิทธิ์ 5.7 ล้านคน คาดเม็ดเงินสะพัดกว่า 5,00 ล้านบาท
นายสุชาติ ชมกลิ่น รัฐมนตรีว่าการกระทรวงแรงงาน กล่าวว่า พอใจภาพรวม?โครงการ"ม.33 เรารักกัน" ซึ่งบรรยากาศการใช้จ่ายเป็นไปอย่างคึกคัก หลังจากได้รับเงินโอนในแอปพลิเคชันเป็นวันแรก โดยจากการตรวจสอบมีผู้ที่ได้สิทธิ์?ไปแล้วกว่า 5 ล้าน 7 แสนคน? และมีการยืนยันผ่านแอปพลิเคชันแล้วกว่าร้อยละ? 96 ซึ่งผลตอบรับที่ดีจากผู้ประกอบการและกลุ่มผู้ใช้แรงงาน มีความสะดวกและเป็นไปด้วยความราบรื่น อีกทั้งผู้ประกอบการมีรายได้เพิ่มขึ้น 3-4 เท่าตัวอย่างไรก็ตาม มีผู้ประกันตนต้องทบทวนสิทธิ์เกือบ 7 แสนคน ซึ่งทางหน่วยงานพยายามจะทบทวนสิทธิ์ให้เร็วขึ้น หากพิจารณาแล้วเสร็จจะได้เงิบสมทบในรอบเดียว คือ 4,000 บาท ระหว่างวันที่ 12 เมษายน 2564 และสามารถใช้สิทธิ์ได้ถึงวันที่ 31 พฤษภาคม 2564 โดยหลังจากนี้จะให้สำรวจร้านค้าว่ามีเม็ดเงินมาจับจ่ายเท่าใด ซึ่งถือว่าจะช่วยกระตุ้นเศรษฐกิจ เพราะหากทั้ง 5 ล้าน 7 แสนคน ใช้เม็ดเงินคนละ 1,000 บาท รวมแล้วจะมีเม็ดเงินหมุนเวียนเศรษฐกิจของประเทศถึง 5,700 ล้านบาท อย่างไรก็ตามอยากให้ใช้เงินตามวัตถุประสงค์ ไม่อยากให้มีการทุจริต